gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu pt en es es en en en es en gu en gu gu gu gu en gu gu gu gu gu en gu gu gu gu gu gu en gu en gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en en en en en
તારા વિનાની જીંદગી (ગઝલ) – વિકાસ બેલાણી – Aksharnaad.com
તારા વિનાની જીંદગી (ગઝલ) – વિકાસ બેલાણી 5 comments
તું પાસ નહીં, સહવાસ નહીં, તારા વિનાની જીંદગી,
ઘાયલ ઘણી છે ને ઘણી બદનામ છે આ જીંદગી,
તારી અસર ના હોય તો, એ કઇ રીતે હસતી રહે?
બેસીને ખૂણામાં, કદી રડતી રહે છે જીંદગી,
મથતી રહે તારા ઉપરની ઇશ્કીયતથી છુટવા,
ઘટતી નથી ને ઓર વધતી જાય છે આ જીંદગી,
પુછે છે સહુ, કોને કહું? આ મારી અંગત વાત છે,
મારા જ દિલથી બેદિલી કરતી રહી છે જીંદગી,
ના આશ પણ રાખે અને, ના પ્રશ્ન પણ પુછે કોઇ!
કોને ખબર કઈ રીતથી, વીતી રહી છે જીંદગી ?
દિલ એક છે તો, એ ‘રૂષભ’ કઇ રીતથી બનતું હશે?
સાથે શ્વસે, સાથે ચહે, સાથે રહે બે જીંદગી!
સૂરતમાં એક ખાનગી કંપનીમાં ઇલેક્ટ્રીકલ ઈજનેર તરીકે કામ કરતા મિત્ર વિકાસ બેલાણી અમારા જૂના સહકર્મચારી હતાં. તેમની આ રચના ઘણાં વખતે આવી છે. જીવનને, પ્રેમને એકબીજાની જરૂરત કેટલી છે એ સ્પષ્ટ કરવાનો અહીં તેમણે પ્રયત્ન કર્યો છે. પ્રિયતમ વગરના એકલા પ્રેમીની હાલત અહીં વ્યક્ત કરવાનો પ્રયાસ થયો છે. તેમની હજુ વધુ રચનાઓ, ભાવપ્રધાન એવી તેમની ગદ્ય-પદ્ય રચનાઓ વધુ રચાતી રહે અને આપણને મળ્યા કરે તેવી ઈચ્છા સાથે તેમને શુભકામનાઓ.
5 thoughts on “તારા વિનાની જીંદગી (ગઝલ) – વિકાસ બેલાણી”
Jignesh Adhyaru April 2, 2010 at 7:00 PM
આપની ટકોર કે પ્રતિભાવ કે સુધારણાના અવકાશ વિશેની કોમેન્ટ સદાય આવકાર્ય છે અને રહેશે. જો કે હું અહીં ફરી એક વખત એ કહેવું ઉચિત સમજું છું કે ગઝલ સંરચનામાં (કાવ્યના ભાવની નહીં, છંદની અને અન્ય ગઝલ નિયમોની) જે ભૂલ હોય એ વિશે પણ આપ જો વિગતે ધ્યાન દોરી શકો તો અહીં રચનાઓ મોકલતા મિત્રો તેને વધુ ધ્યાનથી અને નિયમોના બંધનમાં રહીને રચી શકે. જો કે હું સમજુ છું કે બધી રચનાઓ માટે એ શક્ય નથી, પરંતુ છતાંય આંગળી ચીંધ્યાનું પુણ્ય મળશે.
આશા છે આપનું તથા સૌ વિદ્વાન મિત્રોનું માર્ગદર્શન મળી રહેશે.
Hemant Punekar April 2, 2010 at 6:59 PM
ફરી એક વાર ધ્યાન દોરવાની ઈચ્છા છે કે આ રચના ગઝલ નથી. કાવ્યતત્વ પણ સામાન્ય કક્ષાનું કહી શકાય પણ એની વાત નથી કરવી. ગઝલને પોતાના સ્વરૂપના બંધનો હોય છે. ગઝલના મૂળભૂત અંગ જેમ કે છંદ અને કાફિયાની ગેરહાજરી હોય તો એને ગઝલ ન કહી શકાય.
વધુમાં વધુ ગઝલ સદૃશ રચના છે એમ કહી શકાય.
તમે જાહેરમાં કંઈ મૂકો એમાં તમારી જવાબદારી વધી પડે છે. તમે આને ગઝલ કહો એટલે આ પ્રકારનું લખીને એને ગઝલ ગણી બેસનારાની સંખ્યા વધે. જો આમ થાય તો સાહિત્યની કુસેવા થઈ ગણાય. પાછો તમારો બ્લૉગ ખાસ્સો વંચાય છે ત્યારે આ વાતોનું તમે ધ્યાન રાખો એ ઈચ્છનીય છે.
મિત્ર સમજીને, કાવ્ય/ગઝલ અંગે લોકોમાં સારી અને સાચી સમજ ફેલાય એવા સદહેતુથી, આ ટકોર કરું છું. આશા છે કે આપ મારી વાતને સમજી શકશો.
Vijay Shah April 2, 2010 at 6:29 PM
ના આશ પણ રાખે અને, ના પ્રશ્ન પણ પુછે કોઇ!
કોને ખબર કઈ રીતથી, વીતી રહી છે જીંદગી ?
તમારી ઉપરોક્ત પંક્તિ પરથી સુજ્યુ…
એક જ રીતથી વહેતી અને સરતી જોઈ નદી કોઇ!
ઢાળ આવે ઉલાળ પછી, રુઆબ ત્યારે જોજે જિંદગીનો.
"માનવ" April 2, 2010 at 2:19 PM
Heena Parekh April 2, 2010 at 12:44 PM
તારી અસર ના હોય તો, એ કઇ રીતે હસતી રહે?
બેસીને ખૂણામાં, કદી રડતી રહે છે જીંદગી…
← શકુની ની રોજનીશી (ભાગ ૨) – જીજ્ઞેશ અધ્યારૂ
એક થા ગુલ ઔર એક થી બુલબુલ… →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
રાષ્ટ્રીય સંગ્રહાલય : ઈન્ડિયા ગેટની બાજુમાં ઉભેલો આપણા ઈતિહાસનો દરવાજો – જીજ્ઞેશ અધ્યારૂ
ડાઉનલોડ માટે આઠ નવા ઈ-પુસ્તકો
જીવન અંંતરંગ – લઘુનવલ (ભાગ ૭)
શ્રી શ્રી ફોન રોમિયો – યશવંત મહેતા
જીવન અંંતરંગ – લઘુનવલ (ભાગ ૬)
કર્ણાટકનું કાશ્મીર : કારવાર – જીજ્ઞેશ અધ્યારૂ
અધ્યાત્મનું સ્વરૂપ – ભાણદેવજી
જીવન અંંતરંગ – લઘુનવલ (ભાગ ૫)
શું છે આ ‘ગેમ ઑફ થ્રોન્સ’? – જીજ્ઞેશ અધ્યારૂ
ગલબો ગલબાખાન બને છે – રમણલાલ સોની
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (654)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (79)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·
· All Rights Reserved ·
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.